Actele de identitate care se elibereaza cetatenilor romani

  Cartea de identitate
  Dovada adresei de domiciliu
  Eliberare carte de identitate- la expirare, modificare date stare civila, schimbare fizionomie
  Eliberarea cartii de identitate provizorii
  Eliberarea actului de identitate la schimbarea domiciliului din strainatate in Romania
  Eliberarea actului de identitate cu procura speciala
  Eliberarea actului de identitate dupa implinirea varstei de 14 ani
  Eliberarea actului de identitate la pierderea, furtul, distrugerea sau deteriorarea actului de identitate detinut anterior
  Eliberarea actului de identitate la schimbarea domiciliului, schimbarea denumirii strazii sau a renumerotarii imobilelor
  Eliberarea cartii de identitate la dobandirea cetateniei romane
  Eliberarea cartii de identitate provizorii cetatenilor romani cu domiciliul in strainatate, care locuiesc temporar in Romania
  Eliberarea primului act de identitate dupa implinirea varstei de 18 ani
  
Inscrierea in actul de identitate a mentiunii privind stabilirea resedintei
Cartea de identitate

I. Eliberarea cărţii de identitate 

 
Actul de identitate care se eliberează cetăţeanului român este cartea de identitate. Cartea de identitate se eliberează pentru prima dată la împlinirea vârstei de 14 ani. Cu aceasta se face dovada identităţii, a adresei de domiciliu, a adresei de reşedinţă a titularului (după caz) şi a cetăţeniei române. Termenul de valabilitate al cărţii de identitate este de: 

 
- 4 ani pentru persoanele cu vârsta cuprinsă între 14-18 ani; 

- 7 ani pentru persoanele cu vârsta cuprinsă între 18-25 ani; 

- 10 ani după împlinirea vârstei de 25 ani; 

- permanent după împlinirea vârstei de 55 ani. 

 
În sensul ordonanţei de urgenţă a Guvernului, prin act de identitate se înţelege atât cartea de identitate provizorie, cât şi buletinul de identitate, aflat în termen de valabilitate. 

 
Cazuri în care se eliberează o nouă carte de identitate: 

 
• la expirarea termenului de valabilitate a actului de identitate care urmează a fi preschimbat; 

• dacă s-au modificat numele sau prenumele titularului, prenumele părinţilor, data ori locul naşterii (exemple: schimbarea numelui/prenumelui pe cale administrativă; adopţie; constatarea unor greşeli de scriere la întocmirea actului de stare civilă; înregistrarea unei persoane în poziţia de "copil găsit" şi identificarea ulterioară a actului de naştere întocmit iniţial, între acestea existând neconcordanţă la data naşterii; înregistrarea tardivă a naşterii unei persoane, cu înscrierea numai a anului de naştere s.a.); 

 
• în cazul schimbării domiciliului sau a rangului localităţilor şi străzilor, al renumerotării imobilelor sau rearondării acestora, al înfiinţării localităţilor sau străzilor; 

• în cazul deteriorării actului de identitate; 

• în cazul distrugerii, pierderii sau furtului actului de identitate; 

• când fotografia din cartea de identitate nu mai corespunde cu fizionomia titularului; 

• în cazul anulării; 

• în cazul schimbării sexului; 

• în cazul atribuirii unui nou CNP; 

• pentru preschimbarea buletinului de identitate. 

Actele necesare pentru eliberarea unei carti de identitate
Documente obligatorii, indiferent de motivul pentru care se eliberează:

- certificatul de naştere; 

- actul cu care se face dovada adresei de domiciliu; 

- chitanţă reprezentând taxa pentru eliberarea sau preschimbarea actelor de identitate; 

- chitanţa reprezentând contravaloarea cărţii de identitate. 

 
Dovada adresei de domiciliu se poate face cu unul din următoarele documente: 

a) acte încheiate în condiţiile de validitate prevăzute de legislaţia română în vigoare, privind titlul locativ; 

b) declaraţia scrisă de primire în spaţiu a găzduitorului, însoţită de actul de proprietate al acestuia, pentru persoanele care solicită schimbarea domiciliului la o alta persoană fizică; 

c) declaraţia pe propria răspundere a solicitantului, însoţită de nota de verificare a poliţistului de ordine publică, prin care se certifică existenţa unui imobil, faptul că solicitantul locuieşte efectiv la adresa declarată, pentru persoana fizică ce nu poate prezenta documentele prevăzute la lit. a) şi b); pentru minorii şi persoanele fizice puse sub interdicţie, declaraţia se dă şi se semnează de către părinţi sau de către reprezentanţii lor legali; 

d) documentul eliberat de primării, din care să rezulte că solicitantul sau, după caz, găzduitorul acestuia figurează înscris în Registrul agricol. 

 
Persoanele care au deţinut, anterior, un act de identitate, trebuie să-l predea lucrătorului de evidenţă a populaţiei, dacă nu a fost pierdut, furat ori distrus. 

 
Persoanele care deţin carte de alegător sunt obligate să o predea lucrătorului de evidenţă a populaţiei, întrucât, odată cu noua carte de identitate, li se va elibera şi o altă carte de alegător. 

 
Pe lângă acestea, mai sunt necesare şi alte documente, în funcţie de motivul pentru care se solicită eliberarea cărţii de identitate, precum şi de starea civilă a solicitantului, astfel: 

 
În cazul eliberării cărţii de identitate la împlinirea vârstei de 14 ani mai sunt necesare următoarele acte: 

• actul de identitate al unuia dintre părinţi, al tutorelui sau al reprezentantului legal; 

• certificatul de căsătorie al părinţilor sau, după caz, hotărârea judecătorească, definitivă şi irevocabilă, în cazul în care părinţii sunt divorţaţi, original şi copie; 

• în situaţia în care părinţii au domicilii diferite, cererea pentru eliberarea actului de identitate se semnează de părintele la care minorul are domiciliul, în condiţiile legii; 

• pentru minorul care, deşi a fost încredinţat prin hotărâre judecătorească unuia dintre părinţi, locuieşte statornic la celălalt părinte, se solicită declaraţia de consimţământ a părintelui căruia i-a fost încredinţat, din care să rezulte că este de acord ca în actul de identitate al minorului să fie înscrisă adresa la care acesta locuieşte statornic. Declaraţia prevăzută mai sus, poate fi dată la ghişeu, în prezenţa personalului serviciului public comunitar local de evidenţă a persoanelor, iar în situaţiile în care părintele nu se poate prezenta la ghişeu, declaraţia trebuie autentificată la notarul public sau, după caz, la misiunea diplomatică a României din statul în care acesta se afla. 

 
Important! Solicitanţii sub 18 ani vor fi însoţiţi de un părinte sau de reprezentantul legal. 

 
În cazul persoanelor căsătorite/divorţate/văduve: 

• certificatul de căsătorie/hotărârea de divorţ definitivă şi irevocabilă/certificatul de deces al soţului decedat. 

 
În cazul schimbării domiciliului • certificatele de naştere ale copiilor minori care îşi schimbă domiciliul împreună cu părinţii. 

 
În cazul pierderii, furtului, deteriorării sau distrugerii actului de identitate 
• un document cu fotografie de data recentă, pentru certificarea identităţii. 

Acte necesare pentru stabilirea reşedinţei cetăţenilor români
În cazul stabilirii reşedinţei cetăţenilor români: 

- cererea pentru stabilirea reşedinţei; 

- actul de identitate al solicitantului; 

- unul din următoarele documente cu care se face dovada adresei de reşedinţă:

a) acte încheiate în condiţiile de validitate prevăzute de legislaţia română în vigoare, privind titlul locativ; 

b) declaraţia scrisă de primire în spaţiu a găzduitorului, însoţită de actul de proprietate al acestuia, pentru persoanele care solicită schimbarea domiciliului la o altă persoană fizică; 

c) declaraţia pe propria răspundere a solicitantului, însoţită de nota de verificare a poliţistului de ordine publică prin care se certifică existenţa unui imobil, faptul că solicitantul locuieşte efectiv la adresa declarată, pentru persoana fizică ce nu poate prezenta documentele prevăzute la lit. a) şi b); pentru minorii şi persoanele fizice puse sub interdicţie, declaraţia se dă şi se semnează de către părinţi sau de către reprezentanţii lor legali; 

d) documentul eliberat de primării, din care să rezulte că solicitantul sau după caz, găzduitorul acestuia figurează înscris în Registrul agricol. 

Eliberarea actului de identitate ca urmare a (re)stabilirii domiciliului în România: 

- cerere pentru (re)stabilirea domiciliului şi cerere pentru eliberarea actului de identitate, însoţite de următoarele documente: 

 
- certificatele de stare civilă ale solicitantului (naştere şi căsătorie - dacă este cazul), precum şi ale copiilor sub 14 ani care îşi restabilesc domiciliul împreună cu părinţii, eliberate de oficiile de stare civilă române, în original şi copie; în cazul solicitanţilor a căror naştere sau căsătorie nu a fost înregistrată în registrele de stare civilă române , se va proceda după cum urmează: 

a) - cetăţenii români care îşi restabilesc domiciliul în România se vor adresa primăriei ultimului loc de domiciliu avut în ţara, în vederea transcrierii certificatelor de stare civilă procurate din străinătate, atât pentru ei, cât și pentru copiii minori peste 14 ani; 

b) - cetăţenii români născuţi în străinătate care nu au avut niciodată domiciliul în ţară şi care au împlinit vârsta de 18 ani, făcând dovada cetăţeniei cu paşaportul C.R.D.S. sau cu adeverinţa eliberată de către Direcţia Generală de Paşapoarte - Serviciul Probleme de Migrări şi Cetăţenie, se vor adresa Primăriei sectorului 1 al mun. Bucureşti, în vederea transcrierii certificatelor de stare civilă procurate din străinătate, atât pentru ei, cât şi pentru copiii minori peste 14 ani; 

- hotărârea judecătorească, rămasă definitivă şi irevocabilă, din care rezultă că solicitantul este divorţat, pentru cei aflaţi în aceasta situaţie, în original şi copie; - în situaţia în care hotărârea judecătorească este pronunţată în unul din statele membre ale Uniunii Europene, potrivit prevederilor art. 35 din Legea nr. 187/2003 privind competenţa de jurisdicţie, recunoaştere şi executare în România a hotărârilor în materie civilă şi comercială, începând cu data de 16.05.2004 sunt recunoscute de plin drept; de asemenea, şi hotărârile pronunţate în state cu care România are încheiate tratate de asistenţă juridică; 

- în cazul hotărârilor pronunţate în alte state decât cele menţionate mai sus, se va proceda la recunoaşterea acestora conform prevederilor art. 166 din Legea nr. 105/1992 cu privire la reglementarea raporturilor de drept internaţional privat; - paşaportul românesc valabil sau adeverinţa eliberată de Serviciul Probleme de Migrări şi Cetăţenie din cadrul Direcţiei Generale de Paşapoarte, care atestă calitatea de cetăţean român, original şi copie (pentru paşaport sunt necesare numai copii ale primelor 3 file), ori certificatul constatator privind dobândirea cetăţeniei române, emis de Ministerul Justiţiei sau de misiunile 

diplomatice şi oficiile consulare de carieră ale României în străinătate (în  original şi 2 copii); 

- 3 fotografii mărimea 3/4 cm; 

- chitanţa reprezentând contravaloarea cărţii de identitate; 

- chitanţa privind achitarea taxei pentru stabilirea domiciliului în România; 

- chitanţă reprezentând taxa pentru eliberarea sau preschimbarea actelor de identitate şi înscrierea menţiunilor în aceasta. 

Eliberarea actului de identitate al persoanelor care au dobândit cetăţenia română

 
Persoanele care au dobândit cetăţenia română şi doresc să li se elibereze act de identitate se vor prezenta la serviciul public comunitar de evidenţă a persoanelor pe raza căruia locuiesc efectiv, unde vor completa "cererea pentru eliberarea actului de identitate". 

 
Aceasta cerere se completează de către solicitanţii care au împlinit 14 ani. 

Cererile minorilor vor fi contrasemnate de către părinţi. 

Cererea va fi semnată în faţa lucrătorului de la ghişeu şi va fi depusă numai de către titular. La cerere vor fi anexate următoarele documente: 

- certificatul constatator eliberat de Ministerul Justiţiei ori de misiunile diplomatice şi oficiile consulare de carieră ale României în străinătate (în original şi 2 copii), care atestă faptul că au depus jurământul de credinţă faţă de România sau adeverinţa eliberată de Serviciul Probleme de Migrări şi Cetăţenie din cadrul Direcţiei Generale de Paşapoarte, care atestă dobândirea cetăţeniei române.  În cazul minorilor care au împlinit vârsta de 14 ani şi nu sunt înscrişi în certificatul constatator care atestă dobândirea cetăţeniei de către unul dintre părinţi, aceştia se vor adresa către Direcţia Generală de Paşapoarte - Serviciul Probleme de Migrări şi Cetăţenie pentru clarificarea cetăţeniei; 

- certificatele de stare civila ale solicitantului (naştere şi căsătorie - dacă este cazul), precum şi ale copiilor sub 14 ani care dobândesc cetăţenia română împreună cu părinţii, transcrise la Primăria sectorului 1 al mun. Bucureşti; 

- un document cu fotografie, cu care solicitantul poate face dovada identităţii (paşaport, permis de conducere sau act de identitate străin), în original şi copie;

- chitanţa reprezentând contravaloarea cărţii de identitate; 

- chitanţă reprezentând taxa pentru eliberarea sau preschimbarea actelor de identitate şi înscrierea menţiunilor în aceasta. 

 
La eliberarea actului de identitate, solicitantul va preda legitimaţia eliberată de Autoritatea pentru Străini, iar în situaţia în care nu mai deţine acest document va da o declaraţie în acest sens.  

ATENŢIE! În toate cazurile pentru care se solicită eliberarea unui nou act de identitate, este obligatorie prezenţa unuia dintre proprietarii actului cu care se face dovada adresei de domiciliu, pentru a i se lua consimţământul în faţa lucrătorului din cadrul serviciului public comunitar local de evidenţă a persoanelor. 

 
În considerarea art. 60 din H.G. 1375/2006, în situaţia în care găzduitorul nu se poate prezenta la serviciul public comunitar local de evidenţă a persoanelor, declaraţia de primire în spaţiu poate fi consemnată în faţa notarului public, la misiunea diplomatică sau oficiul consular al României din străinătate ori în prezenţa poliţistului de la postul de poliţie pentru mediul rural. 

Cartea provizorie de identitate
Cartea de identitate provizorie se eliberează atunci când persoana fizică nu posedă toate documentele necesare eliberării cărţii de identitate şi în cazul cetăţenilor români cu domiciliul în străinătate, care locuiesc temporar în România. Pentru cartea de identitate provizorie, termenul de valabilitate se stabileşte de serviciul public comunitar de evidenţă a persoanelor, dar nu poate fi mai mic de 30 de zile sau mai mare de un an. 

Dovada adresei de domiciliu se poate face cu unul din următoarele documente
 
a) acte încheiate în condiţiile de validitate prevăzute de legislaţia română în vigoare; 

b) declaraţia scrisă a găzduitorului, persoană fizică sau juridică, de primire în spaţiu, însoţită de unul dintre documentele prevăzute la lit. a); 

c) declaraţia pe proprie răspundere a solicitantului, însoţită de nota de verificare a poliţistului de ordine publică, prin care se certifică existenţa unui imobil şi faptul că solicitantul locuieşte efectiv la adresa declarată, pentru persoana fizică ce nu poate prezenta documentele prevăzute la literele a) şi b). Pentru minorii şi persoanele fizice puse sub interdicţie, declaraţia se dă şi se semnează de către părinţi sau de către reprezentanţii lor legali; 

 
d) documentul eliberat de primării, din care să rezulte că solicitantul sau, după caz, găzduitorul acestuia figurează înscris în Registrul agricol. 

 
Declaraţia de primire în spaţiu ANEXA 12 - poate fi dată în faţa lucrătorului din cadrul serviciului public comunitar de evidenţă a persoanelor, a poliţistului de siguranţă publică, a notarului public. 

 
Declaraţia de primire în spaţiu ANEXA 13 - poate fi dată în faţa funcţionarului misiunii diplomatice sau oficiului consular al României.
Eliberarea actului de identitate la expirarea termenului de valabilitate, modificarea datelor de stare civilă,
anularea documentului, schimbarea sexului sau a fizionomiei

 
Documente necesare: 

 
- cererea pentru eliberarea actului de identitate; 

- actul de identitate şi cartea de alegător, dacă este cazul; 

- certificatul de naştere şi certificatul de căsătorie, dacă este cazul, original şi copie; 

- hotărârea de divorţ, definitivă şi irevocabilă, după caz, original şi copie; 

- certificatul de deces al soţului/soţiei decedat/decedate, în cazul soţului supravieţuitor, original şi copie; 

- certificatele de naştere ale copiilor cu vârsta mai mică de 14 ani, original şi copie; 

- documentul cu care se face dovada adresei de domiciliu şi, după caz, cel cu care se face dovada adresei de reşedinţă, original şi copie; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei extrajudiciare de timbru = 5 lei. 

În cazul modificării numelui şi/sau prenumelui titularului, prenumelui părinţilor, a datei ori a locului de naştere, precum şi în situaţia schimbării sexului, se prezintă şi hotărârea judecătorească rămasă definitivă şi irevocabilă sau, după caz, actul administrativ în baza căruia s-au modificat datele de stare civilă.
Eliberarea cărţii de identitate provizorii

 Documente necesare: 

 - cererea pentru eliberarea actului de identitate; 

- 3 fotografii mărimea 3x4 cm cu bandă albă de 7 mm. la bază; 

- documentele pe care solicitantul le poate prezenta, din categoria celor cu care, potrivit legii, se poate face dovada: numelui de familie şi a prenumelui, a datei de naştere, a stării civile, a cetăţeniei române, a adresei de domiciliu / adresei de reşedinţă, original şi copie; 

- chitanţa reprezentând contravaloarea cărţii de identitate provizorii = 1 leu; 

- timbru fiscal sau chitanţa reprezentând contravaloarea taxei extrajudiciare de timbru = 5 lei. 

Cartea de identitate provizorie se eliberează atunci când persoana fizică nu posedă toate documentele necesare pentru eliberarea cărţii de identitate şi în cazul cetăţenilor români cu domiciliul în străinătate, care locuiesc temporar în România. 

Eliberarea actului de identitate la schimbarea domiciliului din străinătate în România

Documente necesare: 

 - cererea pentru eliberarea actului de identitate ca urmare a schimbării domiciliului din străinătate în România; 

- certificatul de naştere, original şi copie; 

- certificatul de căsătorie, în cazul persoanelor căsătorite sau al soţului supravieţuitor, original şi copie; 

- hotărârea de divorţ definitivă şi irevocabilă, după caz, original şi copie; 

- certificatul de deces al soţului/soţiei decedat/decedate, în cazul soţului supravieţuitor, original şi copie; 

- certificatele de naştere ale copiilor cu vârsta mai mică de 14 ani, original şi copie; 

- documentul cu care se face dovada adresei de domiciliu, original şi copie; 

- paşaportul românesc, valabil sau expirat, ori certificatul constatator privind dobândirea cetăţeniei române, emis de Ministerul Justiţiei sau de misiunile diplomatice şi oficiile consulare ale României din străinătate, original şi copie; 

- actul de identitate şi/sau paşaportul, eliberate de autorităţile străine; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei 

extrajudiciare de timbru. = 5 lei 

Eliberarea actului de identitate cu procura speciala

Documente necesare: 

 - cererea pentru eliberarea actului de identitate; 

- procura specială – eliberată de misiunea diplomatică sau oficiul consular al României din străinătate; 

- persoana împuternicită - cu actul de identitate; 

- actul de identitate al solicitantului şi cartea de alegător, dacă este cazul; 

- certificatul de naştere şi certificatul de căsătorie, dacă este cazul, original şi copie; 

- hotărârea de divorţ, definitivă şi irevocabilă, după caz, original şi copie; 

- certificatul de deces al soţului/soţiei decedat/decedate, în cazul soţului supravieţuitor, original şi copie; 

- certificatele de naştere ale copiilor cu vârsta mai mică de 14 ani, original şi copie; 

- documentul cu care se face dovada adresei de domiciliu- original şi copie; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei .extrajudiciare de timbru = 5 lei. 

Eliberarea actului de identitate la împlinirea vârstei de 14 ani

 Documente necesare: 

 - cererea pentru eliberarea actului de identitate, semnată atât de minor, cât şi de părinte/reprezentant legal; 

- certificatul de naştere, original şi copie; 

- actul de identitate al unuia dintre părinţi sau al reprezentantului legal; 

- documentul cu care părintele/reprezentantul legal face dovada adresei de domiciliu, original şi copie; 

- certificatul de căsătorie al părinţilor sau, după caz, hotărârea judecătorească, definitivă şi irevocabilă, în cazul în care părinţii sunt divorţaţi, original şi copie; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei extrajudiciare de timbru = 5 lei. 

La împlinirea vârstei de 14 ani, minorul se prezintă la ghişeul serviciului public comunitar de evidenţă a persoanelor, însoţit de unul dintre părinţi sau, după caz, de reprezentantul său legal, de persoana desemnată din cadrul centrului specializat aflat sub autoritatea serviciului public de asistenţă socială sau de persoana căreia i-a fost încredinţat în plasament. 
Eliberarea actului de identitate la pierderea, furtul, distrugerea sau deteriorarea
actului de identitate deţinut anterior

 Documente necesare: 

 - cererea pentru eliberarea actului de identitate; 

- actul de identitate şi cartea de alegător, în cazul deteriorării; 

- certificatul de naştere, original şi copie; 

- certificatul de căsătorie, dacă este cazul, original şi copie; 

- hotărârea de divorţ, definitivă şi irevocabilă, după caz, original şi copie; 

- certificatul de deces al soţului/soţiei decedat/decedate, în cazul soţului supravieţuitor, original şi copie; 

- certificatele de naştere ale copiilor cu vârsta mai mică de 14 ani, original şi copie; 

- documentul cu care se face dovada adresei de domiciliu şi, după caz, cel cu care se face dovada adresei de reşedinţă, original şi copie; 

- dovada eliberată de unitatea de poliţie unde a fost reclamat furtul, dacă este cazul; 

- un document emis de instituţii sau autorităţi publice - paşaport, permis de conducere, legitimaţie de serviciu, livret militar ori diplomă de absolvire a unei instituţii de învăţământ, cu fotografie de dată recentă, original şi copie; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei 

extrajudiciare de timbru = 5 lei. 

Eliberarea actului de identitate la schimbarea domiciliului, schimbarea
 denumirii străzii sau a renumerotării imobilelor

 Documente necesare: 

 - cererea pentru eliberarea actului de identitate; 

- actul de identitate şi cartea de alegător, dacă este cazul; 

- certificatul de naştere, original şi copie; 

- certificatul de căsătorie, dacă este cazul, original şi copie; 

- hotărârea de divorţ, definitivă şi irevocabilă, după caz, original şi copie; 

- certificatul de deces al soţului/soţiei decedat/decedate, în cazul soţului supravieţuitor, original şi copie; 

- certificatele de naştere ale copiilor cu vârsta mai mică de 14 ani, original şi copie; 

- documentul cu care se face dovada adresei de domiciliu, original şi copie; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei extrajudiciare de timbru. = 5 lei 

1. Dacă solicitantul nu este proprietarul imobilului, este necesară declaraţia scrisă a găzduitorului, aceasta se consemnează pe cererea pentru eliberarea actului de identitate, în prezenţa lucrătorului de evidenţă a persoanelor. 

2.În situaţia în care găzduitorul nu se poate prezenta, la serviciul de evidenţă a persoanelor, declaraţia (Anexa 12 ) poate fi dată la notarul public, în prezenţa poliţistului de la postul de poliţie, pentru mediu rural ori declaraţia (Anexa 13) la misiunea diplomatică sau oficiul consular al României din străinătate.
Eliberarea cărţii de identitate la dobândirea cetăţeniei române

Documente necesare: 

 - cererea pentru eliberarea actului de identitate; 

- certificatul constatator eliberat de Ministerul Justiţiei ori de misiunile diplomatice sau oficiile consulare ale României în străinătate, original şi 2 copii; în cazul minorilor care au împlinit vârsta de 14 ani şi nu sunt înscrişi în certificatul constatator care atestă dobândirea cetăţeniei de către unul dintre părinţi, aceştia sunt îndrumaţi pentru clarificarea cetăţeniei către Ministerul Justiţiei; 

- certificatele de stare civilă ale solicitantului, naştere şi căsătorie, dacă este cazul, precum şi cele ale copiilor săi cu vârsta mai mică de 14 ani, care dobândesc cetăţenia română împreună cu părinţii, original şi copie (certificatele trebuie să fie eliberate de autorităţile române); 

- documentul cu care se face dovada adresei de domiciliu, original şi copie; 

- un document cu fotografie, cu care solicitantul poate face dovada identităţii, respectiv: paşaport, permis de conducere sau act de identitate străin, original şi copie ; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei extrajudiciare de timbru = 5 lei; 

- taxă specială = 10 lei 

 La eliberarea actului de identitate, persoana în cauză va preda permisul de şedere eliberat de Autoritatea pentru străini pentru a fi remis structurii emitente împreună cu una dintre copiile certificatului constatator eliberat de Ministerul Justiţiei ori de misiunile diplomatice sau oficiile consulare ale României în străinătate. 

 In situaţia în care persoana nu mai deţine permisul de şedere, i se solicită o declaraţie privind condiţiile în care a pierdut ori i s-a furat documentul.
Eliberarea cărţii de identitate provizorii cetăţenilor români cu domiciliul
 în străinătate,  care locuiesc temporar în România

Documente necesare: 

- cererea pentru eliberarea actului de identitate cetăţenilor români cu domiciliul în străinătate şi reşedinţa în România; 

- paşaportul, aflat în termen de valabilitate, care atestă statutul de cetăţean român domiciliat în străinătate, original şi copii ale filei informatizate şi ale filelor destinate aplicării vizelor şi ştampilelor autorităţilor de frontieră, precum şi copii ale aceloraşi file ale paşaportului străin, pentru situaţia în care solicitantul a intrat în ţară cu un document de călătorie emis de o autoritate străină; 

- certificatul de naştere şi/sau de căsătorie, eliberate de oficiile de stare civilă române, dacă este cazul; 

- hotărârea de divorţ definitivă şi irevocabilă, după caz; 

- dovada adresei de reşedinţă din România; 

- două fotografii mărimea ¾ cm, având la bază o bandă albă de 7 mm; 

- chitanţa reprezentând contravaloarea cărţii de identitate provizorii = 1 leu; 

- documentul cu care se face dovada achitării, în condiţiile legii, a taxei extrajudiciare de timbru = 5 lei. 

Eliberarea primului act de identitate după împlinirea vârstei de 18 ani

  Documente necesare: 

 - cererea pentru eliberarea actului de identitate; 

- certificatul de naştere, original şi copie; 

- documentul cu care se face dovada adresei de domiciliu, original şi copie; 

- declaraţia unuia dintre părinţi ori a unei terţe persoane, din care să rezulte faptul că identitatea declarată în cererea de eliberare a actului de identitate, coroborată cu imaginea preluată ori cu fotografia ataşată cererii, aparţine solicitantului; 

- fişa cu impresiunile decadactilare ale solicitantului realizată de unitatea de poliţie de la locul de domiciliu sau reşedinţă al solicitantului; 

- chitanţa reprezentând contravaloarea cărţii de identitate = 7 lei; 

- timbru fiscal sau chitanţa reprezentând contravaloarea taxei extrajudiciare de timbru. = 5 lei 

Înscrierea în actul de identitate a menţiunii privind stabilirea reşedinţei

  Documente necesare: 

 - cererea pentru înscrierea în actul de identitate a menţiunii privind stabilirea reşedinţei; 

- actul de identitate al solicitantului; 

- documentul cu care se face dovada adresei de reşedinţă, original şi copie; 

- actul de identitate al găzduitorului; 

- timbru fiscal sau chitanţa reprezentând contravaloarea taxei extrajudiciare de timbru = 5 lei; 

1. Dacă solicitantul nu este proprietarul imobilului, este necesară declaraţia scrisă a găzduitorului, aceasta se consemnează pe cererea pentru eliberarea actului de identitate, în prezenţa lucrătorului de evidenţă a persoanelor. 

2. În situaţia în care găzduitorul nu se poate prezenta, la serviciul de evidenţă a persoanelor, declaraţia (Anexa 12 ) poate fi dată la notarul public, în prezenţa poliţistului de la postul de poliţie, pentru mediu rural ori declaraţia (Anexa 13) la misiunea diplomatică sau oficiul consular al României din străinătate. 

